b"\n_START_ARTICLE_\nEstadi Municipal de Palam\xc3\xb3s - Costa Brava\n_START_SECTION_\nHist\xc3\xb2ria\n_START_PARAGRAPH_\nEl Palam\xc3\xb3s Costa Brava va ser inaugurat el 29 d'agost de 1989 amb el nom de Nou Estadi Municipal de Palam\xc3\xb3s, i esdevingu\xc3\xa9 el nou estadi del Palam\xc3\xb3s Club de Futbol substituint el Camp de Cervantes. El primer partit va ser un amist\xc3\xb3s que va acabar a 2\xe2\x80\x931 i on el Palam\xc3\xb3s va v\xc3\xa8ncer al FC Barcelona._NEWLINE_El primer partit oficial de competici\xc3\xb3 va ser el 10 de setembre i va acabar amb un empat a 1 amb el Llevant de la Segona divisi\xc3\xb3 espanyola de futbol. Aquest va ser el per\xc3\xadode m\xc3\xa9s reeixit del club, ja que va romandre a la segona divisi\xc3\xb3 durant sis temporades. Per aix\xc3\xb2 l'estadi va acollir partits de segona A entre el 1989 i el 1995._NEWLINE_Des del 7 de juliol del 2014 va passar a jugar-hi la Uni\xc3\xb3 Esportiva Llagostera. La decisi\xc3\xb3 es va prendre davant la impossibilitat de complir amb els requisits de la Lliga de Futbol Professional per a jugar a la segona divisi\xc3\xb3 espanyola de futbol al Municipal de Llagostera i despr\xc3\xa9s que les negociacions per jugar a l'Estadi Municipal de Montilivi no prosperessin._NEWLINE_L'estadi no complia els requisits de la Lliga de Futbol Professional. Per aquest motiu l'estiu del 2015 l'estadi es va renovar afegint nous seients i reduint la capacitat fins als 3.724 espectadors. El 2 d'agost l'estadi pass\xc3\xa0 a anomenar-se Estadi Municipal Palam\xc3\xb3s Costa Brava."